सहाबा

सहाबा या अस-सहाब (अरबी: ) इस्लाम धर्म के आखरी पैग़म्बर मुहम्मद साहब के साथियों, शिष्यों, लेखकों और परिवारजनों को कहा जाता है मुहाजिर और अंसारी वो सहाबी है जिनका जिक्र पवित्र क़ुरआन में भी है अरबी भाषा में "असहाब" का अर्थ 'साथी' या 'सहयोगी' होता है

सहाबा का इस्लामी व्यवस्था में महत्व 
आमतौर पर सहाबा की संख्या लगभग १,५०,००० और प्रोफेसर जियाउर्रहमान आज़मी के अनुसार  १,२०,००० व्यक्तियों की बताई जाती है जब पैगम्बर हज़रत मुहम्मद ने अपना आखरी खुतबा (सन्देश) दिया था उनकी अपनी जीवनियों और मुहम्मद साहब के जीवन और कथनों के बारे में उनके द्वारा दिए गए बयानों को इस्लामी क़ानून ('शरिया'), जीवन-रीति व परम्परा ('सुन्नाह') और न्याय-दर्शन ('फ़िक़्ह') के विकास में भारी महत्व दिया गया। पैग़म्बर ने अपने जीवन में क्या कहा और किया उसकी मान्यताओं को 'हदीस' (अरबी लहजे में 'हदीथ़') कहा जाता है और यह भी सहाबा के बयानों पर निर्भर है। शिया और सुन्नी समुदायों में सहाबा के अलग-अलग सदस्यों के कथनों को अलग भार दिया गया है, जिस से उनकी क़ानूनी सोच और परम्परा में भी गहरे अंतर आ गए हैं।

परिभाषा 
अलग-अलग मुस्लिम विद्वान 'सहबा' की परिभाषा अलग रूप से करते हैं। कुछ के अनुसार जिसने भी मुहम्मद साहब को स्वयं देखा, उनमें विशवास किया और अपने मरण तक इस्लाम धर्म अपनाया वह सहबा की श्रेणी में आता है। अन्य लेखकों के अनुसार इन सब लोगों को सहबा नहीं माना जाना चाहिए और केवल उन्हीं को सहबा कहा जाना चाहिए जो वास्तव में मुहम्मद साहब के साथ रहे और जिन्होनें धर्म-प्रचार में और युद्धों में उनका साथ दिया। किसे सहाबा समझा जाए और किसे नहीं, इस प्रशन की इस्लामी परम्परा में भारी अहमियत है क्योंकि हदीस, शरिया, सुन्नाह और फ़िक़्ह सभी पर इस परिभाषा का असर पड़ता है।

इन्हें भी देखें 
 मुहम्मद
 सहाबा और सहाबियात की सूची
 अशरह मुबशरह
 ख़लीफ़ा
 शरिया
 इस्लाम

सन्दर्भ

बाहरी कड़ियाँ 

सहाबा: पैग़म्बर के अनुयायी
Male Companions of the Prophet
The Companions of the Prophet as seen by the Shi’a and the Sunnis 
Sermons of the Commander of the Faithful, Imam Ali b. Abi Talib, from Nahj al-Balaghah

अरब इतिहास
इस्लाम का इतिहास
अरबी शब्द
सहाबा